ทองคำปิดลบ 2.6 ดอลล์
สัญญาทองคำตลาดนิวยอร์กปิดลบติดต่อกัน 3 วันทำการ เหตุวิตกเฟดยุติมาตรการ QE
8 ม.ค. 2556

สัญญาทองคำตลาดนิวยอร์กปิดลบติดต่อกัน 3 วันทำการ เหตุวิตกเฟดยุติมาตรการ QE
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 2.6 ดอลลาร์ หรือ 0.16% ปิดที่ 1,646.3 ดอลลาร์/ออนซ์ หลังจากเคลื่อนตัวในช่วง 1642.60 - 1663.00 ดอลลาร์
สัญญาโลหะเงินส่งมอบเดือนมี.ค.เพิ่มขึ้น 13.6 เซนต์ ปิดที่ 30.082 ดอลลาร์/ออนซ์ และสัญญาโลหะทองแดงส่งมอบเดือนมี.ค.ลดลง 1.55 เซนต์ ปิดที่ 3.678 ดอลลาร์/ปอนด์
สัญญาพลาตินัมส่งมอบเดือนเม.ย.ปิดที่ 1553.80 ดอลลาร์/ออนซ์ ลดลง 1.40 ดอลลาร์ และสัญญาพัลลาเดียมส่งมอบเดือนมี.ค.ปิดที่ 670.00 ดอลลาร์/ออนซ์ ร่วงลง 18.50 ดอลลาร์
ในช่วง 3 วันทำการที่ผ่านมานั้น สัญญาทองคำร่วงลงไปแล้วทั้งสิ้น 42.5 ดอลลาร์/ออนซ์ หรือ 2.5% ขณะที่นักวิเคราะห์คาดว่า สัญญาทองคำมีแนวโน้มเคลื่อนไหวในกรอบแคบๆ โดยมีแนวรับตั้งรออยู่ที่ 1,630 ดอลลาร์ และแนวต้านตรึงอยู่ที่ 1,690 ดอลลาร์ 
สัญญาทองคำได้รับแรงกดดันหลังจากเฟดเปิดเผยรายงานการประชุมครั้งหลังสุดว่า  สมาชิกคณะกรรมการบางคนอาจสนับสนุนให้ยุติโครงการซื้อพันธบัตรวงเงิน 8.5 หมื่นล้านดอลลาร์ต่อเดือน หรือที่รู้จักกันในชื่อ QE3 ในปี 2556 นี้